钦定古今图书集成/明伦汇编/闺媛典/第105卷 > 皇清十一 > 严姜
## 钦定古今图书集成/明伦汇编/闺媛典/第105卷 > 皇清十一 > 严姜

按《漳州府志》：“严姜，诸生以训女。长泰人。年十一，忽吟曰：‘蒲苇纫如丝，盘石难转移’。” 父怪而问故，答曰：“梦中得之。” 父亡，归于王。未几，王得脏病，又有终风之暴，氏曲意事之，未尝少拂。王死，氏号哭几绝者数，强起为梳沐毕，殓尽哀七日，自缢死。无子，年二十有二。呜呼！蒲苇如丝，盘石难移，命也夫。